Kamu bisa jelasin ke aku soal Trinda Farhan Satria dalam bahasa minangkabau?

Trinda Farhan Satria, ST, MT gala Datuak Tumangguang Putiah () adolah politisi dari Partai Keadilan Sejahtera jo mubalig. Inyo dilantik sabagai Wakil Bupati Agam periode 2016—2021 pado 17 Februari 2016 mandampiangi Indra Catri. Sabalunnyo, inyo bakurisi sabagai Wakia Ketua DPRD Sumatra Barat periode 2009–2014. Sempat maunduran diri dari kaanggotaan partai, inyo mamiliah maakhiri karier sabagai PNS jo bagabuang baliak jo PKS sacaro rasmi pado 2005. Dalam struktur partai, inyo manjabat sabagai Ketua Dewan Perwakilan Wilayah (DPW) PKS Sumatra Barat duo periode sampai 2015.

Sajak kuliah, kasahariannyo labiah banyak bakutat di lingkuangan kampus. Pado 1996, inyo diangkek sabagai dosen teknik industri di Universitas Andalas, sambia mambagi waktunyo sabagai dosen tamu untuak Universitas Bung Hatta, Universitas Ekasakti, jo STTIND Padang. Inyo pernah manduduaki jabatan Ketua Program Studi Teknik Industri Unand jo maraiah predikat "Dosen Taladan Fakultas Teknik Unand".